Pozornica dramske umetnosti
Pozornica dramske umetnosti (poznata i kao Pozornica dramskih umetnosti) je prvo kulturno-umetničko društvo u Novom Sadu koje je negovalo pozorišni amaterizam i imalo stalnu profesionalnu scenu, kao i korespondentno i multimedijalno Dopisno pozorište. Ovaj svojevrstan teatar osnovan je 3. marta 1974. u okviru Mesne zajednice Rotkvarija u Novom Sadu.

Osnivanje 
Osnivači društva 1974. bili su: 
 Mladen Dražetin, književnik,
 Vladimir Stojanov, glumac,
 Desimir Stefanović, tada student,
 Eleni Andoniadu, tada maturantkinja,
 Milorad Čubrilo, auto-mehaničar,
 Svetlana Lazić, glumica,
 Dubravka Herget, službenica,
 Mihajlo Molnar, ekonomista,
 Jovan Žekov, mašinbravar i 
 Eva Feldeždi, fotograf.

Profesionalna scena 
U okviru profesionalne scene Pozornice dramske umetnosti delatnost su razvijali:
 Dečji teatar "Ante Laura"
 Teatar za odrasle "Milenko Šuvaković"
 Humoristički teatar "Novi Sad"

Turnir duhovitosti 
Iz Humorističkog teatra Pozornice dramske umetnosti izrastao je Turnir duhovitosti, koji se održavao, po ideji Mladena Dražetina i metodu Dopisnog pozorišta, u organizaciji Ekspres Politike od 1977. do 1998. Pod geslom „Smeh na svoj ceh“, ovo takmičenje između sela i gradova odvijalo se putem tekstova na stranama beogradskog dnevnika i u okviru scenskog izvođenja.

Predstave 
U Teatru, koji nosi ime nekadašnjeg poznatog reditelja SNP Šuvakovića, najzapaženija predstava bila je Malograđani Maksima Gorkog u režiji hrvatskog reditelja dr Vlatka Perkovića (1990). U predstavi su nastupali i poznati glumci SNP (Ivan Hajtl, Feodor Tapavički, Novak Bilbija, Jelica Hadžić-Bjeli i dr.). U Dečjem teatru najbolje su bile primljene predstave Hajdi i Mali princ. Do sada je na profesionalnim i amaterskim scenama izvedeno preko 150 pozorišnih komada i recitala.

Izdavaštvo 
Društvo je pokrenulo svoje glasilo Pozornica (izlazi povremeno od 1975), kao i edicije Tribina poezije i Masovna kultura i umetnost, u kojoj je kao najznačajnija izašla knjiga dr Petra Ljubojeva, univerzitetski udžbenik Masovne komunikacije (1996). U ediciji "Tribina poezije" objavljene su zbirke pesama Mladena Dražetina "Tuga sna" (1974) i "Posle lutanja" (1981).

Saradnja 
Pozornica dramske umetnosti ostvarila je saradnju sa SNP i drugim pozorištima u Srbiji i Republici Srpskoj, kao i saradnju sa mnogim poznatim rediteljima, glumcima i drugim pozorišnim radnicima.

Predsednici društva  
 Mladen Dražetin (1974-1982), 
 Velimir Milovanović (1982-1984), 
 Mladen Dražetin (1984-1988), 
 Vladimir Stojanov (1988-1994). 

Nakon 1994. Stojanov je bio upravnik profesionalne scene, a Dražetin generalni rukovodilac Društva.

Literatura 
 Pozornica - list amaterskih pozorišta, godina I, broj 1, Novi Sad, 1975.
 Vlado Mićunović, Tragovi vremena, Novi Sad, 1990. (poglavlje: Teatar jedinstven u svetu)
 Mladen Dražetin, Pozornica dramske umetnosti, Enciklopedija Novog Sada, knjiga 20, Novi Sad, 2002.
 Mladen Dražetin, O Dopisnom pozorištu, Sveske za istoriju Novog Sada, broj 14, Novi Sad, 2013.
 Mladen Dražetin, Večna umetnost igre - filozofija novog razvoja (teorija i praksa), Prvi srpski filozofski sistem, Novo Miloševo, 2014.
 Vlado Mićunović, Prvi romski teatri u Srbiji i Vojvodini, Novi Sad, 2014.
 Mladen Dražetin, Univerzalni animatorski sistem Dopisno pozorište - korespondentni proces igre (teorija i praksa), Šajkaš - Novi Sad, 2017.
 Vlado Mićunović, Teatar jedinstven u svetu - Dopisno pozorište, Banatski kulturni centar, Novo Miloševo, 2019.
 Mladen Dražetin, Večna umetnost igre - filozofija novog razvoja (teorija i praksa), Prvi srpski filozofski sistem, drugo izdanje, Banatski kulturni centar, Novo Miloševo, 2019.

Spoljašnje veze 
 Pozornica dramske umetnosti i Dopisno pozorište (zvaničan veb sajt)
 Snimci sa proslave 40 godina rada Dopisnog pozorišta i Pozornice dramske umetnosti
 Pozorišna predstava Zoološka priča u izvedbi članova društva (glume Mladen Dražetin i Vladimir Stojanov)
 Mladen Dražetin govori o Dopisnom pozorištu i Pozornici dramske umetnosti (26. 2. 2015.)

Nastanci 1974.
Pozorišta u Novom Sadu